Andrij Danilko je kot Verka Serdučka predstavljal Ukrajino na Pesmi Evrovizije 2007 v Helsinkih. S pesmijo "Dancing Lasha Tumbai" je zasedel drugo mesto. Besedilo pesmi je bolj ali manj brezsmiselno ter vsebuje dele v ukrajinščini, ruščini, nemščini in angleščini. Besedna zveza "lasha tumbai" spominja na "Russia goodbye" ("nasvidenje, Rusija"), vendar je Andrij to zavrnil, češ da to pomeni v mongolščini "tolčena smetana." Po izboru je izmed vseh skladb Evrovizije 2007 postala tržno najuspešnejša ravno ukrajinska pesem. Uvrstila se je, na primer, na 28. mesto glasbene lestvice v Veliki Britaniji in na 6. mesto na Švedskem.